कोलकाता। अल्पसंख्यक मामलों के केंद्रीय मंत्री मुख्तार अब्बास नकवी ने शुक्रवार को विपक्षी दलों से ‘आपराधिक मामलों को सांप्रदायिक रंग’ न देने को कहा है। साथ ही, नकवी ने कहा कि देश में मुस्लिमों व दलितों की पीट पीटकर हत्या की घटनाओं में जो भी शामिल हैं, उनके खिलाफ सख्त कार्रवाई होगी। इंडिया टुडे कांक्लेव ईस्ट को संबोधित करते हुए नकवी ने कहा, ‘‘आपराधिक घटनाओं को सरकार बर्दाश्त नहीं कर सकती है। अपराधी हमेशा अपराधी ही होते हैं। लेकिन, विपक्ष जब भी आपराधिक मामलों को सांप्रदायिक रंग देता है तो अंत में यह अप्रत्यक्ष रूप से यह अपराधियों की मंशा का समर्थन जैसा होता है।’’